钦定古今图书集成/历象汇编/庶征典/第179卷 > 《汉书》 > 《五行志》
## 钦定古今图书集成/历象汇编/庶征典/第179卷 > 《汉书》 > 《五行志》

《传》曰：“言之不从，是谓不艾，厥咎僭，厥罚恒旸，厥极忧。
时则有介虫之孽。介虫孽者，谓小虫有甲飞扬之
类，阳气所生也，于《春秋》为螽，今谓之蝗，皆其类也。
视之不明，是谓不悊，厥咎舒，厥罚恒奥，厥极疾。时则
有裸虫之孽。”温奥主虫，故有裸虫之孽。谓螟螣之
之类，当死不死，未当生而生，或多于故而为灾也。
《传》曰：“思心之不睿，是谓不圣，厥咎霿，厥罚恒风，厥极
凶。短折。时则有华孽，温而风则生螟螣，有裸虫之孽。”
刘歆《思心传》曰：“有裸虫之孽，谓螟螣之属也。”京房
《易传》曰：“臣安禄兹谓贪，厥灾虫，虫食根。德无常兹谓
烦，虫食叶。不绌无德，虫食本。与东作争，兹谓不时，虫
食节。蔽恶生孽，虫食心。”